Дзяніс Кулініч, напрыклад, сёння быў у адказе за вываз смецця, і такая работа побач з аднакласнікамі яму падабаецца. Хлопчык жыве ў прыватным доме, ды яшчэ ён – старэйшы брат у шматдзетнай сям’і і адзіны хлопчык, таму слова суботнік яму знаёмае не па чутках. Моладзь у той дзень наведала першы сакратар РК ГА “БРСМ” Вольга Падгорная. Яна падзякавала школьнікам за падтрымку акцыі і за дапамогу храму ў вясновых клопатах. А яшчэ пачаставала юных работнікаў смачным пірагом. Вольга Юр’еўна спадзяецца, што гэты суботнік стане пачаткам яшчэ аднаго цеснага сяброўства: моладзі мясцовай школы і ГА “БРСМ”. Першы сакратар абяцала наведвацца ва ўстанову адукацыі і надалей і прыцягваць вясковых актывістаў да ўдзелу ў конкурсах і акцыях.